เรื่องร้องเรียน (ความสะอาด,ร้องเรียน) วันที่ 2023-08-23 06:56:56 — แขวงคลองตันเหนือ เขตวัฒนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033305
ขอให้แก้ไขปัญหากลิ่นเหม็นรบกวนจากการสูบกัญชา บริเวณ อาคารพาณิชย์(ตึกแถว) แขวงพระโขนงเหนือ เขตวัฒนา กรุงเทพมหานคร จุดสังเกต เข้าซอยส่วนบุคคลที่อยู่ระหว่างโรงพยาบาลสุขุมวิท กับวัดธาตุทอง เมื่อเข้าซอยแล้วเลี้ยวซ้ายมือ ตึกแถวจะอยู่ทางด้านขวามือ เนื่องจากผู้ร้องแจ้งว่าเจ้าของตึกแถว เพศหญิง(ไม่ทราบชื่อ นามสกุล) ลักษณะเป็นบุคคลสัญชาติอินเดีย จะทำการเปิดเป็นร้านจำหน่ายกัญชา ซึ่งร้านอยู่ในระหว่างการตกแต่งภายใน มีระแนงเหล็กสีดำ เก้าอี้สีน้ำตาลเข้มตั้งอยู่หน้าร้าน กระจกสีดำ ซึ่งทางเจ้าของร้านคนดังกล่าวได้มีพฤติกรรมยืนสูบกัญชาบริเวณด้านหน้าร้าน ส่งกลิ่นเหม็นรบกวนลอยไปทั่วบริเวณ ผู้ร้องจะได้กลิ่นของการสูบกัญชาดังกล่าวจนทำให้เกิดอาการเวียนศีรษะหรือมึนงง และกลิ่นยังลอยเข้าไปภายในอาคารออฟฟิศ ทำให้พนักงานเกิดอาการในลักษณะดังกล่าวเช่นเดียวกัน เพราะภายในออฟฟิศติดเครื่องปรับอากาศทำให้เครื่องปรับอากาศดูดกลิ่นเข้าไปและวนอยู่ภายในอาคาร ประกอบกับผู้ร้องยังแจ้งอีกว่าเนื่องจากบริเวณดังกล่าวอยู่ใกล้กับโรงเรียนวัดธาตุทอง ซึ่งอาจจะทำให้เกิดผลกระทบกับเด็กนักเรียนภายในโรงเรียนได้ ประสบปัญหามาเป็นเวลา 2 สัปดาห์ อีกทั้งทางร้านดังกล่าวจะมีพฤติกรรมการสูบฯไม่ต่ำกว่า 4 วันต่อสัปดาห์ จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวโดยเร็ว เพื่อบรรเทาความเดือดร้อน (ผู้ร้องประสงค์ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata